# เพรทเซล (เกิร์ลกรุป)
เพรทเซล  เป็นวงดนตรีเกิร์ลกรุปสัญชาติไทย ก่อตั้งเมื่อ พ.ศ. 2563 ปัจจุบันมีสมาชิก 3 คนได้แก่ อิ๊น – มาธวี รัตนวิจิตร, อุ๋มอิ๋ม – อัญรินทร์ ชัยอนันต์โสภณ และเกรซ – อภิศรา ชมภูศรี วงเปิดตัวครั้งแรกกับมินิ-อัลบั้ม PRETZELLE DAY ด้วยมิวสิกวิดิโอเพลง "ไหวมั้ย" เมื่อวันที่ 28 พฤษภาคม พ.ศ. 2563 ต่อมาใน พ.ศ. 2564 วงปล่อยซิงเกิลพิเศษ "ต้องชอบแค่ไหน (First Love)" และในปีถัดมาได้ปล่อยมินิอัลบั้ม Ready or Not?

 ประวัติ  
 เปิดตัวและปรับเปลี่ยนสมาชิกครั้งแรก (พ.ศ. 2563) 
ชื่อวงเพรทเซลมีที่มาจากขนมเพรทเซลที่มีรูปร่างคล้ายเครื่องหมายอนันต์ (∞) หมายถึง ความสุขและความสนุก วงเปิดตัวครั้งแรกที่งาน Idol Expo #3 เมื่อวันที่ 30 มกราคม พ.ศ. 2563 ด้วยสมาชิกแรกเริ่ม 4 คน ได้แก่ อิ๊น - มาธวี รัตนวิจิตร, ไอซ์ - อิรวดี สัจจพานิชกุล, นานา - ภัทรวรินทร์ ชู และบะหมี่ - กันติชา วิบูลสมัย

ต่อมาวงเปิดตัวผลงานแรกอย่างเป็นทางการเมื่อวันที่ 28 พฤษภาคม ปีเดียวกัน ด้วยมินิ-อัลบั้มชื่อว่า PRETZELLE DAY ซึ่งมีเพลงทั้งหมด 3 เพลง ได้แก่
 "ไหวมั้ย (Never Give Up)" ซึ่งมีการปล่อยมิวสิกวิดีโอออกมาพร้อมกัน
 "เมื่อโลกนี้มีเธอ (I'm Glad)" ซึ่งเป็นเพลงประกอบละครเรื่อง เลห์เกมรัก
 "Ping Pong Pang Let's Go" ซึ่งเป็นเพลงประกอบแอนิเมชันเกาหลีใต้เรื่อง Teteru ซึ่งออกอากาศทางช่อง KBS1

ต่อมาในวันที่ 4 กรกฎาคม นานา ภัทรวรินทร์ ได้ตัดสินใจในการยุติบทบาทการเป็นสมาชิกวงเพรทเซลด้วยเหตุผลส่วนตัว

วงเข้าร่วมแข่งขันในรายการ Lodi X Next Idol ในเดือนพฤศจิกายน พ.ศ. 2563 และสามารถผ่านเข้ารอบ 10 วงสุดท้าย โดยเอาชนะวง Cheesy Pie จากค่าย Cm Cafe และไอซ์ อิรวดี สมาชิกในวง ได้รางวัล Rising Star ประจำการแข่งขัน ในรอบ 3 STAND วงได้ร้องเพลง "ขอใจเธอแลกเบอร์โทร" ของหญิงลี ศรีจุมพล ทำคะแนนได้ 232 คะแนน มากเป็นอันดับที่ 3 ของการแข่งขัน

 เปลี่ยนแปลงสมาชิกครั้งที่สองและขึ้นที-ป็อปสเตจโชว์ (พ.ศ. 2564) 
วันที่ 12 มกราคม พ.ศ. 2564 บะหมี่ กันติชา ได้ยุติบทบาทการเป็นสมาชิกวง โดยทางวงระบุเหตผลว่า เธอละเลยหน้าที่และความรับผิดชอบหลายครั้งเพจ Pretzelle ประกาศยกเลิกบทบาทของ บะหมี่ ในฐานะสมาชิกของวง และในวันถัดมา วงเปิดตัวสมาชิกใหม่ 2 คน ได้แก่ อุ๋มอิ๋ม - อัญรินทร์ ชัยอนันต์โสภณ, เกรซ - อภิศรา ชมภูศรี ต่อมาวันที่ 23 กุมภาพันธ์ ปีเดียว ทางวงได้ประกาศชื่อเรียกแฟนคลับอย่างเป็นทางการ โดยเรียกว่า "ทวิตส์" (Twist) ซึ่งมีที่มาจากการบิดเกลียวเส้นแป้งให้เกิดเป็นขนมเพรทเซล ต่อมาวันที่ 1 มีนาคม 2564 วงได้ขึ้นแสดงบนเวทีรายการที-ป็อปสเตจโชว์ โดยได้ร้องเพลง "ต้องชอบแค่ไหน (First Love)" จากการที่ซิงเกิลเพลงนี้ได้เข้าชาร์ตของรายการ และติดอันดับเพลงหน้าใหม่ยอดนิยม (New entry) ในอันดับที่ 19

 พ.ศ. 2565–2566 
วันที่ 28 มกราคม พ.ศ. 2565 วงปล่อยมิวสิกวิดิโอเพลงคัมแบคที่ 2 ของวง "Ready Or Not?" โดยเพลงนี้เป็นเพียง Pre-Release Single ที่ยังไม่มีการเปิดตัวอัลบั้มเต็ม และกระแสการตอบรับเพลงนี้ ทำให้วงสามารถติดเทรนด์ทวิตเตอร์สูงสุด รวมทั้งยังติดอันดับที่ 32 ของวิดีโอมาแรงในยูทูบ วันถัดมา วงได้ขึ้นเวทีที-ป็อปสเตจโชว์อีกครั้ง โดยร้องเพลง "Ready Or Not?" เป็นการขึ้นเวทีในรายการนี้เป็นครั้งที่ 3 ของวง โดยเพลงนี้ได้ติดอันดับที่ 5 ของเพลงยอดนิยมประจำสัปดาห์ที่ 23 และเป็นเพลงของวงที่ติดอันดับสูงที่สุดในรายการนี้ ด้วยผลการลงคะแนนของผู้ติดตาม และการนับจำนวนการสตรีมมิงจากสปอติฟายและดูมิวสิกวิดีโอในยูทูบ ได้คะแนนรวมทั้งสิ้น 9,382 คะแนน

 คอนเสิร์ตใหญ่ครั้งแรกและการเปลี่ยนแปลงสมาชิกครั้งที่ 3 (พ.ศ. 2567) 
วันที่ 20 มกราคม พ.ศ. 2567 เพรทเซลได้จัดคอนเสิร์ตใหญ่ในชื่อ "Best Time Story Pretzelle The First Concert" ณ SHOW DC, Ultra Arena Hall และอีกหนึ่งไฮไลท์สุดพิเศษ คือ PRETZELLE Official Light Stick ที่จะเปิดขายครั้งแรกในคอนเสิร์ตนี้ รวมทั้งบัตร Concert ในครั้งนี้ได้ทำการขายหมดทุกที่นั่งก่อนถึงวันทำการแสดง

วันที่ 15 กุมภาพันธ์ พ.ศ. 2567 ไอซ์ (อิรวดี สัจจพานิชกุล) หนึ่งในสมาชิกตัดสินใจไม่ต่อสัญญากับทางค่าย ทำให้วงเพรทเซลเหลือสมาชิก 3 คนอีกครั้ง โดยไอซ์ (อิรวดี สัจจพานิชกุล) ได้ออกซิงเกิ้ล "ผู้หญิงในฝัน" เป็นซิงเกิ้ลสุดท้ายในฐานะสมาชิกวง

วันที่ 3 พฤษภาคม พ.ศ. 2567 เพรทเซลเผยแพร่เพลงใหม่ ซึ่งเป็นซิงเกิ้ลพิเศษที่ทำร่วมกับเครื่องดื่ม Ready ในชื่อเพลง "จะเป็นให้ได้เลย (I'm Ready)" ซึ่งเป็นเพลงแรกหลังจากที่วงเหลือสมาชิก 3 คน

 ยุบวง (พ.ศ. 2568) 
วันที่ 1 พฤษภาคม พ.ศ. 2568 ค่ายเพลง 54 Entertainment ได้ออกประกาศยุบวงเพรทเซลอย่างเป็นทางการ เนื่องจากสมาชิกวงหมดสัญญากับค่าย โดยมีกิจกรรมครั้งสุดท้ายทั้งหมด 4 กิจกรรม คือ การเผยแพร่เพลงสุดท้าย "ต่อให้โลกใจร้าย (Letter For My Dear)", การเผยแพร่มินิอัลบั้ม "Cry More Baby", งาน Fansign ของอัลบั้มดังกล่าวในวันที่ 13 มิถุนายน และงาน "เล็ตเตอร์ ฟรอม เพรทเซล แฟนคอน" ในวันที่ 14 มิถุนายน จึงถือว่าวันที่ 14 มิถุนายน พ.ศ. 2568 เป็นวันยุบวงเพรทเซลไปโดยปริยาย

 สมาชิก 
 อุ๋มอิ๋ม (อัญรินทร์ ชัยอนันต์โสภณ)
 อิ๊น (มาธวี รัตนวิจิตร)
 เกรซ (อภิศรา ชมภูศรี)

 อดีตสมาชิก 
 นานา (ภัทรวรินทร์ ชู)
 บะหมี่ (กันติชา วิบูลสมัย)
 ไอซ์ (อิรวดี สัจจพานิชกุล)

ไทม์ไลน์

 ผลงาน  
 อีพี 
 ชื่อ รายละเอียด รายชื่อเพลง Pretzelle Day วันจำหน่าย: 28 พฤษภาคม พ.ศ. 2563
 สังกัด: Pretzelle
 รูปแบบ: ซีดี, ดิจิทัลดาวน์โหลด, สตรีมมิง 
ไหวมั้ย (Never Give Up)
เมือโลกนี้มีเธอ (I'm Glad)
Ping Pong Pang Let's Go
ไหวมั้ย (Never Give Up) (Instrumental) Ready or Not? วันจำหน่าย: 19 พฤษภาคม พ.ศ. 2565
 สังกัด: ไฟว์ โฟร์ เอนเตอร์เทนเมนท์
 รูปแบบ: ซีดี, ดิจิทัลดาวน์โหลด, สตรีมมิงReady or Not?
ก็เธอน่ะน่ารัก (Baby Boy)
ถ้ามันคือเรื่องจริง (Imagine)
โอ้มายก๊อด! (Oh My God!)
อยากเจอเธอแล้ว (Missin' U)Original วันจำหน่าย: 12 ธันวาคม พ.ศ. 2566
 สังกัด: ไฟว์ โฟร์ เอนเตอร์เทนเมนท์
 รูปแบบ: ซีดี, ดิจิทัลดาวน์โหลด, สตรีมมิงไม่รับความเห็นต่าง (U R MINE)
เลือกเค้าเลยได้มั้ย (NO CHOICE)
พูดไม่ออก (MUTE)
ผู้หญิงในฝัน (Dream Girls)

 ซิงเกิล 
+ปีเพลงอัลบั้มหมายเหตุ2564ต้องชอบแค่ไหน (FIRST LOVE)อยากเจอเธอแล้ว (MISSIN U)Ready or Not?2565Ready or Not?ก็เธอน่ะน่ารัก (Baby Boy)ถ้ามันคือเรื่องจริง (Imagine)โอ้มายก๊อด! (Oh my god!)EverytimeSpecial Trackไม่มีกั๊กหรอก (UNLIMITED) Feat. 54 Entertainment trainees 2566ไม่รับความเห็นต่าง (U R MINE)Originalเลือกเค้าเลยได้มั้ย (NO CHOICE)พูดไม่ออก (MUTE)ผู้หญิงในฝัน (Dream Girls)เอาเถอะนะ (LIFT ME UP)Special Project PRETZELLE x Ultherapy 2567จะเป็นให้ได้เลย (I'm Ready!)Special Project PRETZELLE x Readyขอใจเธอแลกเบอร์โทร (My Number) 2568ถ้ารู้ว่าจะเป็นวันสุดท้าย (What If)ต่อให้โลกใจร้าย (Letter For My Dear)

 รางวัล 
 ปี รางวัล สาขา เสนอชื่อเข้าชิง ผล 2565โทตี้มิวสิกอวอร์ดส์ 2021 เพลงศิลปินกลุ่มหญิงยอดนิยม ต้องชอบแค่ไหน (FIRST LOVE) Overseas Girl Group Popularity Award 2021 Hallyu Influencer Grand Prize Awards 2022 เพรทเซล  2566 โทตี้มิวสิกอวอร์ดส์ 2022 เพลงศิลปินกลุ่มหญิงยอดนิยม ถ้ามันคือเรื่องจริง (Imagine) 2567โทตี้มิวสิกอวอร์ดส์ 2023เพลงศิลปินกลุ่มหญิงยอดนิยมไม่รับความเห็นต่าง (U R MINE)